- ማዝሙረ ማፃፋ
- <
- 52
- >

52
ፆሳ ሲቆይ መርናሳ
ዳዊቲ ዛማረታ ሀላቃስ አኬካን ፃፍዳ ግንፆ
ኤዶመ ቢታ አስ ግድዳ ዶይቅ ሳኦላኮ ብድ፥ “ዳዊቲ አብመለከ ሶ ብስ” ያግድ ኦድ ስምን፥ ዳዊቲ ፃፍዳ ማዝሙረ
1 ነኖ፥ ዎልቃማ ኡራዉ፥ ኢታተꬃን አይስ ኦቶርታይ?
ነኖ ፆሳን ካትዳይሶ ኡባ ዎደ አይስ ጬቀታይ?
2 ነኖ፥ ዎርዶ ኦደተይሶ፥
ነ ሀራታ ꬋይሳናዉ ማቀታሳ፤
ነ እንፃርሳይ ቃራ ማቅላ መላ።
3 ነ ሎኦ አጋዳ ኢታ ዶሳሳ፤
ቱማ አጋዳ ዎርዶ ኦደታሳ።
ሳላሀ
4 ነኖ፥ ዎርዳንቹዋዉ፥
ነ ቦሻ ቃላ ኡባ ዶሳሳ።
5 ፆሳይ ነና መርናዉ መንꬃና፤
ፆሳይ ነና መንረꬃናነ ነ ኬꬃፈ ዳፍድ ከሳና፤
ነና ደኦን ደኤይሳታ ግዶፈ ሾድድ የጋና።
ሳላሀ
6 ፅሎት ሄሳ በእድ ያያና፤
ኤንቲ ሀይሳዳ ያግድ፥ ነ ቦላ ሚጫና፤
7 “ፆሳ ባዉ ገሸ ኦꬅቦና፥
ባ ዱረተꬃን አማነትዳ፥
ኢታ ኦሶን ምንዳ፥
አድያ ሀይሳ በእተ” ያጋና።
8 ሽን ታኒ ፆሳ ኬꬃን አጭያ ሻማሆ መላ፤
እያ ሲቁዋን ታኒ መርናዉ አማነታይስ።
9 ነ ኦꬅዳ ግሾ መርናዉ ታ ነና ጋላታና፤
ኔኒ ሎኦ ግድያ ግሾ ነ ሱንꬃን ኡፋይስ ኦꬃና፤
ጌሻታ ስንꬃን ታ ነና ሳባና።

- ማዝሙረ ማፃፋ
- <
- 52
- >

© 2024 TWFTW