- ማዝሙረ ማፃፋ
- <
- 47
- >

47
ፆሳይ ሳአ ኡባ ጎዳ
ቆረ ናይታ ማዝሙረ
1 ደረ ኡባይ ህንተ ኩሽያ ባቅተ፤
ቃላ ꬎቁ ኦꬅድ ፆሳ ጋላትተ።
2 ኡባፈ ꬎቃ ጎዳይ ዋን ያሺ?
ቢታ ኡባን እ ግታ ካዎ።
3 ደረታ ኑፐ ጋርሳራ፥
ካዎተꬃታ ኑ ቶሁዋፐ ጋርሳን ሃርሴስ።
4 እ ኑስ ላታ ቢታ ዶርስ፤
እ ዶስያ ያይቆብ
ሄ ቢታን ጬቀቴስ።
ሳላሀ።
5 ፆሳይ ኡፋይሳንነ እልልሳን ፑደ ደንድስ፥
ጎዳይ ሞይዘ ፑኖን ባ አራታን ከይስ።
6 ፆሳስ ዛማርት፤ ኤ፥ እያዉ ዛማርተ፤
እያዉ ካዋስ ዛማርተ፤ ኤ፥ እያዉ ዛማርተ።
7 ፆሳይ ቢታ ኡባ ካዎ ግድያ ግሾ፥
ጋላታን ሳቢተ።
8 ፆሳይ ባ ጌሻ አራታን ኡትስ፥
ፆሳይ ካዎተꬃታ ሃሬስ።
9 ካዎተꬃታ ሀላቃት፥
አብራሃመ ፆሳ አሳራ ሺቆሶና።
ቢታን ደእያ ዎልቃማ ኡባይ ፆሳባ
ግድያ ግሾ እ ኡባፈ ꬎቁ ꬎቁ ግስ።

- ማዝሙረ ማፃፋ
- <
- 47
- >

© 2024 TWFTW