- ዮሃንሳ ቆንጨꬅ
- <
- 7
- >

7
144,000 አሳት ማለትዶሶና
1 ሄሳፈ ጉየ፥ ኦይዱ ኪታንቾት ኦይዱ ሳኣ ጋፃን ኤቅዳይሳታ በአስ። ሄ ኪታንቾት ሳአ ቦላ ዎይኮ አባ ቦላ ዎይኮ አይ ምꬃ ቦላ ጫርኮይ ኦይዱ ሳኣ ጋፃፐ ጫርኮና መላ ተቅዶሶና። ኤርም 49:36፤ ዳነ 7:2፤ ዛካ 6:5. 2 ቃስ ደኦ ፆሳ ማታምያ ኦይክዳ ሀራ ኪታንቾይ ዶሎሀ ባጋፈ ከየይሳ በአስ። ሄ ኪታንቾይ ባ ቃላ ꬎቁ ኦꬅድ፥ ሳኣነ አባ ቆሀናዉ ዎልቅ እመትዳ ኦይዱ ኪታንቾታ፥ 3 ፄግድ፥ “ኑኒ ፆሳ አይለታ ሶምኦን ማታምያ ዎꬃና ጋካናዉ ቢታ ዎይኮ አባ ዎይኮ ምꬃ ቆሆፕተ” ያግስ። ህዝ 9:4.
4 ያትን፥ ታኒ ፆሳ ማታመይ ሶምኦን ዎሰትዳይሳታ ፓይዱዋ ስአስ። እስራኤለ ማይዛታ ኡባፈ 144,000 አሳስ ሶምኦን ማታመ ዎꬅስ።
5 ይሁዳ ኮቻፈ ታማነ ናምኡ ሙኩሉ፥
ሮቤላ ኮቻፈ ታማነ ናምኡ ሙኩሉ፥
ጋደ ኮቻፈ ታማነ ናምኡ ሙኩሉ፥
6 አሴራ ኮቻፈ ታማነ ናምኡ ሙኩሉ፥
ንፍታለመ ኮቻፈ ታማነ ናምኡ ሙኩሉ፥
ምናሰ ኮቻፈ ታማነ ናምኡ ሙኩሉ፥
7 ስሞና ኮቻፈ ታማነ ናምኡ ሙኩሉ፤
ሌወ ኮቻፈ ታማነ ናምኡ ሙኩሉ፥
ይሳኮራ ኮቻፈ ታማነ ናምኡ ሙኩሉ፥
8 ዛብሎና ኮቻፈ ታማነ ናምኡ ሙኩሉ፥
ዮሰፋ ኮቻፈ ታማነ ናምኡ ሙኩሉ፥
ብንያመ ኮቻፈ ታማነ ናምኡ ሙኩሉ፥
አሳ ሶምኦን ማታመ ዎꬅስ።
ቦꬃ ማኦ ማእዳ አሳታ
9 ሄሳፈ ጉየ፥ ኮቸ ኡባፈ፥ ካዎተꬃ ኡባፈ፥ ያራ ኡባፈነ ዱማ ዱማ ዶናፐ ዛው ባይና ዳሮ አሳ በአስ። ሄ አሳይ ቦꬃ ማኦ ማእድ፥ ዛምባ ሀይꬅ ባንታ ኩሸን ኦይክድ፥ አራታ ስንꬃንነ ዶርሳ ስንꬃን ኤቅዶሶና። 10 ኤንቲ ባንታ ቃላ ꬎቁ ኦꬅድ፥ “አቶተꬃይ አራታን ኡትዳ ኑ ፆሳፈነ ዶርሳፈ ዬስ” ያግዶሶና።
11 ኪታንቾት ኡባይ አራታ፥ ጭማታነ ኦይዱ መተꬃታ ዩሹዋን ኤቅዶሶና። ኤንቲ አራታ ስንꬃን ጉፋንድ ፆሳ ጎይንዶሶና።
12 “አምንእ!
አንጆይ፥ ቦንቾይ፥ ጭንጫተꬅ፥ ጋላት፥ ሳብ
ዎልቅ፥ ምኖተꬅ መር መርናዉ ኑ ፆሳስ ግዶ።
አምንእ!”
ያግዶሶና።
13 ጭማታፐ እሶይ ታኮ፥ “ሀ ቦꬃ ማኡዋ ማእዳ አሳት ኦናንቴ? ኤንቲ አዉፐ ይዶና?” ያግድ ኦይችስ።
14 ታኒ ዛራዳ፥ “ጎዳዉ፥ ነ ኤራሳ” ያጋስ።
እካ ታኮ፥ “ሀይሳቲ ዳሮ ዋየ ዋይድ አꬍዳይሳታ። ኤንቲ ባንታ ማኡዋ ዶርሳ ሱꬃን ሜጭድ ጌሽዶሶና። ዳነ 12:1፤ ማቶ 24:21፤ ማር 13:19. 15 ሄሳ ግሾ፥
ኤንቲ ፆሳ አራታ ስንꬃን ግድድ
ቃማነ ጋላስ እያ ኬꬃን ኦꬆሶና፤
አራታ ቦላ ኡትዳይስ ኤንታዉ ኩያ ግዳና።
16 ህዛፐ ጉየ፥ ኤንቲ ኮሻቶኮና፥ ሳሞቶኮና።
አው ዎይኮ ምሽ ኤንታ ሜና። እሳ 49:10.
17 አራታ ግዶን ኡትዳ ዶርሳይ ኤንታ ሄማና።
ደኦ ፑልቶ ሃꬃኮ ኤንታ ካለꬃና።ማዝ 23:1፤ ህዝ 34:23፤ ማዝ 23:2፤ እሳ 49:10፤ እሳ 25:8.
ፆሳይ ኤንታ አይፈፐ አፉꬃ ኡባ ቁቻና”
ያግስ።

- ዮሃንሳ ቆንጨꬅ
- <
- 7
- >

7:1 ኤርም 49:36፤ ዳነ 7:2፤ ዛካ 6:5.

7:3 ህዝ 9:4.

7:14 ዳነ 12:1፤ ማቶ 24:21፤ ማር 13:19.

7:16 እሳ 49:10.

7:17 ማዝ 23:1፤ ህዝ 34:23፤ ማዝ 23:2፤ እሳ 49:10፤ እሳ 25:8.

© 2024 TWFTW